钦定古今图书集成/理学汇编/经籍典/第083卷 > 项安世周易玩辞 > 《八卦之序》
## 钦定古今图书集成/理学汇编/经籍典/第083卷 > 项安世周易玩辞 > 《八卦之序》

《大过》者，乱之极也。乱之原必起于《姤》。《姤》者，小人之初
长也。《渐》者，小人之窥伺君子也。《颐》者，君子遭变而自
养也。《既济》者，君子之善处小人也。《归妹》者，小人之遇
合也。《未济》者，君子之失位也。小人穷，其势必决，故受
之以《夬》。此一节自《大过》而下，特皆以男女为言，至《夬》
而明言之曰君子“小人”，则圣人之意断可识矣。